ང་ཚོ་བཙན་བྱོལ་ནང་ལ་རྙོག་ཁྲ་ཐམས་ཅད་ཀྱི་སྦུག་རྩ་དེ་ང་ཚོའི་བསམ་བློ་རྙིང་པ་ཞིག་དང་འབྲེལ་བ་འདུགདེ་ནི།ང་ཚོས་གཞན་ལ་མགོ་སྐོར་གཏོང་ཐུབ་ཀྱི་རེད་སྙམ་པའི་བསམ་བློ་རུལ་པ་དེ་རེད།འདས་པ་དང་ད་ལྟའི་ལས་ཀྱི་སྣེ་མོ་བ་མང་པོ་ཞིག་གིས།གཞན་ལ་མགོ་སྐོར་གཏོང་ཐུབ་ཀྱི་རེད་སྙམ་པའི་སྤོབས་པ་དང་།རེ་བ་འདིས་ཞབས་འདྲེན་མང་པོ་ཞུས་སོང་།གཞན་ལ་མགོ་སྐོར་གཏོང་མ་ཐུབ་པ་དེ་རྒྱལ་བ་རིན་པོ་ཆེས་མ་གཏོགས་མཁྱེན་གྱི་མི་འདུགརྒྱལ་བ་རིན་པོ་ཆེ་མི་ཞིག་གི་ངོས་ནས་བཤད་ན་དངོས་གནས་ཕྱི་གསལ་ནང་གསལ་ཞིག་རེད།དེ་མིན་ང་ཚོ་མང་ཆེ་བ་ཕྱི་ལ་གོས་དཀར་པོ་ཞིག་བཀླུབས།ནང་ལ་བརྩེགས་མང་པོ་ཡོད་པའི་གོས་ཁྲ་ཁྲ་ཤ་སྟག་རེད།དཀར་པོ་ལ་དཀར་པོ་བསྟན།དམར་པོ་ལ་དམར་པོ་བསྟན།ཁྲ་ཁྲ་ལ་ཁྲ་ཁྲ་བསྟན་ནས་རང་དོན་སྒྲུབ་ཐབས་བྱེད་པ་དེ་རེད།